CELEX: 62015TN0263
Language: et
Date: 2015-05-15 00:00:00
Title: Kohtuasi T-263/15: 15. mail 2015 esitatud hagi – Gmina Miasto Gdynia ja Port Lotniczy Gdynia Kosakowo versus komisjon

3.8.2015   
            
            
               ET
            
            
               Euroopa Liidu Teataja
            
            
               C 254/16
            
         15. mail 2015 esitatud hagi – Gmina Miasto Gdynia ja Port Lotniczy Gdynia Kosakowo versus komisjon
   (Kohtuasi T-263/15)
   (2015/C 254/20)
   Kohtumenetluse keel: poola
   
      Pooled
   
   
      Hagejad: Gmina Miasto Gdynia (Gdynia, Poola) ja Port Lotniczy Gdynia Kosakowo sp. z o. o. (Gdynia) (esindajad: advokaadid T. Koncewicz, K. Gruszecka-Spychała ja M. Le Berre)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada tervikuna Euroopa Komisjoni 26. veebruari 2015. aasta otsus seoses meetmega SA.35 388 (2013/C) (ex 2013/NN ja ex 2012/N), Poola, „Gdynia-Kosakowo lennujaama rajamine”;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad muu hulgas järgmised väited.
   
               1.
            
            
               Esimene väide:
               
                           —
                        
                        
                           Meelevaldsus ja ilmselged vead vaidlustatud otsuse aluseks võetud asjaolude tuvastamisel ning sellest tulenevalt kaalutlusõiguse piiride ületamine komisjoni poolt ja ilmselge tõendite väär hindamine.
                        
                     
         
               2.
            
            
               Teine väide:
               
                           —
                        
                        
                           Komisjon ei ole kontrollinud Gdynia-Kosakowo lennujaama investeeringutele õigusliku hinnangu andmiseks olulisi tegureid ja asjaolusid.
                        
                     
         
               3.
            
            
               Kolmas väide:
               
                           —
                        
                        
                           Komisjon on ületanud kaalutlusõiguse piire kohtupraktika tähenduses, mille kohaselt peab kaalutlusõigust omav institutsioon selgitama, mis põhjustel võeti arvesse teatud tõendeid ja asjaolusid, kuid lükati tagasi teised.
                        
                     
         
               4.
            
            
               Neljas väide:
               
                           —
                        
                        
                           ELTL artikli 107 lõike 1 koostoimes Euroopa õiguse üldpõhimõtetega – õiguskindluse põhimõte ja institutsioonide lojaalsuse põhimõte õigussubjektide suhtes – rikkumine tulenevalt väärast kohaldamisest ja tõlgendamisest.
                        
                     
         
               5.
            
            
               Viies väide:
               
                           —
                        
                        
                           Rikkumine, mis tuleneb asjaolude ja tõendite väärast õiguslikust kvalifitseerimisest, ning seetõttu ELTL artikli 107 lõike 1 rikkumine vaidlustatud otsusega, sest lähtuti sellest, et asjas ei ole täidetud eeldused tuvastamaks, et hagejate meetmed on kooskõlas erainvestori kriteeriumiga, ja sellest, et ei ole tõendatud, et investeeringud tegi erainvestor, ning seetõttu käsitati investeeringuid Gdynia-Kosakowo lennujaama ebaseadusliku riigiabina.